OpenLLM-France/wikimedia huggingface dataset:
# Kishurra

Kishurra fou una ciutat estat sumèria de Mesopotàmia, a la vora del riu Purattum, a l'Eufrates mitjà, a mig camí entre Uruk i Nippur, i just 7km al nord de Shuruppak. El seu nom voldria dir "lloc del límit" o "Punt de Frontera". La seva deïtat principal fou Ninurta i després Ishara. Correspon a la moderna Tell Abu Hatab, a la governació d'al-Qadisiyya, a l'Iraq. Els arqueòlegs alemanys (el primer Robert Koldewey el 1902) han trobat nombroses tauletes a l'excavació de Tell Abu Hatab.
Kisurra fou fundada vers el 2700 aC, al II període dinàstic. A Kisurra el canal d'Isnnitum s'unia a l'Eufrates. El rei Itur-Šamaš, vers el 2138 aC, va construir la porta d'Hadi-El i la muralla. Vers el 2113 aC va perdre la seva independència a mans d'Ur. Vers el 2048 aC el rei de Kisurra fou enderrocat per Bur-Sin d'Ur. Urnammu d'Ur va enderrocar a Ibbi-Šamaš el 2013 aC. Després la ciutat va deixar de jugar cap paper rellevant i va subsistir com a centre comercial i de transport a través d'Acàdia i després de l'imperi de Babilònia, declinant en temps d'Hammurabi com mostren les excavacions i les tauletes cuneïformes (vers 1800 aC). En aquell temps (segle xviii aC) és quan s'esmenta com a ciutat independent per darrera vegada.

## Reis

* Itur-Šamaš, vers 2138 aC
* Manabaltiel vers 2123 aC
* Šarrasyurrm vers 2108 aC
* Ubaya vers 2093 aC
* Zikrum vers 2078 aC
* Ibbi-Šamaš vers 2030-2013 aC

## Notes

* ↑ Isara
* ↑ Walter Andrae, Die Umgebung von Fara und Abu Hatab, Mitteilungen der Deutschen Orient Gesellschaft, no. 16, pàgs 24-30, 1903
* ↑ Walter Andrae, Ausgrabungen in Fara und Abu Hatab. Bericht über die Zeit vom 15. August 1902 bis 10. Januar 1903, Mitteilungen der Deutschen Orient Gesellschaft, no. 17, pàgs. 4-35, 1903
* ↑ E. Heinrich, Fara: Ergebmisse der Ausgrabungen der Deustchen Orient Gesellschaft in Fara und Abu Hatab 1902/03, J.C. Hinrichs, 1931
* ↑ «Sumerian Waterways». Arxivat de l'original el 2007-07-17. [Consulta: 30 octubre 2011].
* ↑ NETBible: Babylon
* ↑ Zimmerer, Neil (2003) The Chronology of Genesis: A Complete History of the Nefilim. Adventures Unlimited Press ISBN 1931882223 p30
* ↑ Rogers, Robert William (1915) A History of Babylonia and Assyria. The Abingdon Press p435

## Bibliografia

* Anne Goddeeris, Tablets from Kisurra in the collections of The British Museum, Harrasowitz, 2009, ISBN 978-3-447-06064-6
* Anne Goddeeris, The Economic Basis of the Local Palace of Kisurra, Zeitschrift für Assyrologie und vorderasiatische Archäologie, vol. 97, nº 1, pàgs. 47-85, 2007
* Burkhart Kienast, Die altbabylonischen Briefe und Urkunden aus Kisurra, Steiner, 1978, ISBN 3515025928
* E. J. Banks, Impressions from the Excavations by the Germans at Fara and Abu Hatab, Biblical World, vol. 24, pp. 138–146, 1904

## Enllaços externs

* http://www.klinopis.cz/utf/utf/obtexttype.php?origin=Kisura&type=document Arxivat 2011-07-18 a Wayback Machine.
* Noms dels anys a Kisurra al CDLI
# Pàvlovka (Krasnoiarsk)

* Per a altres significats, vegeu «Pàvlovka».
Pàvlovka (en rus: Павловка) és un poble del krai de Krasnoiarsk, a Rússia, segons el cens del 2017 tenia 79 habitants. Pertany al districte municipal d'Aguínskoie.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26. [Consulta: 20 desembre 2018].
# Shaparak Shajarizadeh

Shaparak Shajarizadeh (persa: شاپرک شجری‌زاده; Iran, 1973) és una activista iraniana que lluita contra l'ús obligatori del vel al seu país. El 2018 fou considerada una de les 100 dones més influents per la BBC.
Va ser condemnada el 2018 a dos anys de presó i 18 anys de llibertat condicional per protestar contra el vel obligatori. Des de la Revolució Islàmica de 1978 el vel és obligatori a l'Iran. Segons l'article 638 de la Llei de càstig islàmic, anar sense vel correspon a penes de 10 dies fins a dos mesos de presó o el pagament de 50.000 fins a 500.000 rials en efectiu, mentre que segons l'article 639 animar a no portar el vel és castigat amb entre 1 i 10 anys de presó. Va ser una participant activa del moviment White Wednesdays que s'oposa a l'ús del vel. La seva advocada Nasrin Sotoudeh va dir que no entenia perquè es va detenir amb tanta rapidesa la seva clienta i en canvi no es fa el mateix amb els lladres i els assassins. Després de la condemna va anar al Canadà on viu exiliada.

## Obres

* La liberté n'est pas un crime, coescrit amb Rima Elkouri (2020)

## Referències

* 1 2 «The Struggle for Women's Rights in Iran: A discussion with human rights hero Shaparak Shajarizadeh». [Consulta: 14 gener 2019].
* ↑ «Facing jail sentence for removing my veil» (en anglès). [Consulta: 14 gener 2019].
* ↑ «Shaparak Shajarizadeh was sentenced to 20 years in prison» (en anglès), 09-07-2018. [Consulta: 14 gener 2019].
* ↑ «ANOTHER brave female anti-hijab protester arrested in Iran», 22-02-2018. [Consulta: 14 gener 2019].
* ↑ «Woman who protests compulsory hijab arrested in Iran again, hit with 20-year sentence» (en anglès), 09-07-2018. Arxivat de l'original el 2019-01-15. [Consulta: 14 gener 2019].
# Germanor

Germanor fou una revista o butlletí publicada a Xile. Fundada al Centre Català de Santiago de Xile per emigrants catalans a principis del segle xx; continuà durant l'exili de republicans catalans. Col·laborà sovint a la revista Frederic Margarit i Pascual, periodista, empresari i soci fundador del Centre Català de Santiago de Xile. El novel·lista i traductor Domènec Guansé i Salesas en fou director (1945). L'assagista Josep Ferrater i Móra també hi escrigué sovint. Es publicà amb interrupcions entre 1912 i 1963.

## Referències

* ↑ «Frederic Margarit i Pascual». [Consulta: 12 novembre 2019].
* ↑ «Domènec Guansé i Salesas | enciclopèdia.cat». [Consulta: 12 novembre 2019].
* ↑ «Josep Ferrater i Móra». [Consulta: 12 novembre 2019].

## Bibliografia

* Frederic Margarit: https://www.enciclopedia.cat/EC-GEC-0256587.xml
* Domènec Guansé: https://www.enciclopedia.cat/EC-GEC-0031342.xml
* Josep Ferrater i Móra: https://www.enciclopedia.cat/EC-GEC-0026690.xml
# Rouseïta

La rouseïta és un mineral de la classe dels òxids. Nom atorgat en honor del Dr. Ronald Rouse (1943-) mineralogista de la Universitat de Michigan.

## Classificació

La rouseïta es troba classificada en el grup 4.JC.15 segons la classificació de Nickel-Strunz (4 per a Òxids (hidròxids, V [5,6] vanadats, arsenits, antimonurs, bismutits, sulfits, selenits, tel·lurits, iodats); J per a Arsenits, antimonits, bismutits, sulfits, selenits, tel·lurits; iodats i C per a Arsenit, antimonurs, bismutits; sense anions addicionals, amb H₂O; el nombre 15 correspon a la posició del mineral dins del grup). En la classificació de Dana el mineral es troba al grup 45.1.2.2 (45 per a Àcid i antimonits i arsenits normals i 1 per a diversos; 2 i 2 corresponen a la posició del mineral dins del grup).

## Característiques

La rouseïta és un òxid de fórmula química Pb₂Mn$^{2+}$[AsO₃]₂·2H₂O. Cristal·litza en el sistema triclínic. La seva duresa a l'escala de Mohs és 3. És d'un dolor groc ataronjat; la seva llüissor és vítria.

## Formació i jaciments

Sol trobar-se en talls de fractura mineral de calcita-hausmannita secundària. S'ha descrit a Europa.

## Referències

* 1 2 3 4 5 «Rouseite» (en anglès). Mindat. [Consulta: 7 novembre 2015].
* ↑ Web Mineral.com (anglès)

## Bibliografia

* American Mineralogist (1986): 71: 1034-1036.
# Rory Gallagher

Rory Gallagher (Ballyshannon, Donegal, Irlanda 2 de març del 1948 - 14 de juny del 1995) va ser un músic irlandès de blues, rhythm and blues i rock.
Va néixer a Ballyshannon, però es va criar i va créixer a Cork. És habitualment presentat com un dels més influents rockers irlandesos i músics de blues de tots els temps.

## Discografia
### Àlbums amb Taste

* Taste (Polydor, 1969).
* On The Boards (Polydor, 1970).
* Live Taste (Polydor, 1971).
* Live at the Isle of Wight (Polydor, 1972).

### Singles

* "Blister of the moon" / "Born on the wrong side of town" (Major Minor, 1968).
* "Wrong side of time" / "Same old story" (Polydor, 1969).
* "What’s going on" / "Wrong side of time" + "Blister on the Moon" (Polydor, 1969).
* "Wee wee baby" / "You've got to play" (BASF, 1972).
* "What's going on" / "Railway & gun" (Polydor).
* "Blister of the moon" + "Sugar Mama" / "Catfish" + " "On the boards" (Polydor, 1982).
* "Born on the wrong side of town" / "Same old story" (Polydor)
* "If I don't sing..." / "I'll Remember" (Polydor).

## Discografia en solitari (1970-1995)
### Àlbums

* Rory Gallagher - 1971
* Deuce - 1971
* Live In Europe - 1972
* Blueprint - 1973
* Tattoo - 1973
* Irish Tour '74 - 1974
* Against The Grain - 1975
* Calling Card - 1976
* Photo Finish - 1978
* Top Priority - 1979
* Stage Struck - 1980
* Jinx - 1982
* Defender - 1987
* Fresh Evidence - 1990
* BBC Sessions - 1999
* Let's Go To Work - 2001

### Recopilatoris

* The Story So Far - 1974
* In The Beginning - 1975
* Take It Easy Baby - 1976
* A Blue Day For The Blues - 1995
* Etched In Blue - 1998
* Wheels Within Wheels - 2003
* Big Guns: The Very Best Of Rory Gallagher - 2005

### Vídeos

* Irish Tour 1974 - 2000
* At Rockpalast - 2004
* The Complete Rockpalast Collection - 2005
* Live at Cork Opera House - 2006
* Live In Montreux - 2006

## Enllaços externs

* Pàgina oficial de Rory Gallagher (anglès)
# Rorschwihr

Rorschwihr (en alsacià Rorschwihr) és un municipi francès, situat a la regió del Gran Est, al departament de l'Alt Rin. L'any 1999 tenia 366 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 248 | 264 | 272 | 303 | 350 | 366 |

## Administració

Llista d'alcaldes :
| Període | Identitat | Partit |
| 2001-2008 | Marie-Line Kreyer | |
| 2008- | Olivier Stocky | |
# Saichania chulsanensis

Saichania chulsanensis és una espècie de dinosaure ancilosàurid que va viure al Cretaci superior (al Campanià). Les seves restes fòssils van ser trobades a la formació de Barun Goyot a Khulsan a la conca de Nemegt, al sud de Mongòlia.
Saichania chulsanensis va ser descrita per Teresa Maryańska l'any 1877, juntament amb Tarchia kielanae. L'holotip de S. chulsanensis consisteix en un crani i la part anterior de l'esquelet postcranial (coll i vèrtebres de l'esquena, cintura escapular, extremitats anteriors, i part de l'armadura).

## Referències

* ↑ Maryanska, T. «Ankylosauridae (Dinosauria) from Mongolia». Palaeontologia Polonica, vol. 37, 1977, pàg. 85–151.
# Rosane Kirch

Rosane Kirch (Bacabal, Estat de Maranhão, 19 d'abril de 1976) va ser una ciclista brasilera que fou professional del 2006 al 2011.

## Palmarès

* 2002
** Campiona del Brasil en ruta
** Campiona del Brasil en contrarellotge
* 2010
** 1a a l'Eroica Rosa
** Vencedora d'una etapa al Tour del Charente Marítim

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Saint-Saëns

«Saint-Saëns» té aquests significats:
* Saint-Saëns (Sena Marítim), municipi francès al departament del Sena Marítim
* Cantó de Saint-Saëns, cantó francès del departament del Sena Marítim, al districte de Dieppe
* Camille Saint-Saëns (París, 1835 - Alger, 1921), compositor francès.
* Sidoni de Saint-Saëns (s. VII) monjo, venerat com a sant per diverses confessions cristianes
# Saint-Denis (illa de la Reunió)

Saint-Denis és la capital de l'illa de la Reunió. L'any 2005 tenia una població estimada de 133.700 habitants. Limita amb els municipis de La Possession, Sainte-Marie i Salazie. El punt més alt és la Roche Écrite, a 2.276 metres d'altitud.

## Barris

* Le Barachois
* Bellepierre
* Bois-de-Nèfles
* La Bretagne: Le Cerf
* Le Brûlé
* Les Camélias
* Champ-Fleuri
* La Montagne: Le Colorado, Ruisseau Blanc, Saint-Bernard
* Montgaillard
* La Providence
* La Rivière Saint-Denis: La Redoute
* Ruisseau des Noirs
* Saint-François
* Saint-Jacques
* Sainte-Clotilde: Le Butor, Le Chaudron, Commune Prima, Domenjod, Le Moufia
* La Source
* La Trinité

## Alcaldes

Llista no exhaustiva dels alcaldes de Saint-Denis :
| Inici del mandat | Fi del mandat | Identitat |
| 3 d'agost 1790 | juliol 1792 | Jean Baptiste Delestrac |
| juliol 1792 | 1794 | Louis Maurice Domenjod |
| agost 1794 | agost 1796 | Tellot |
| agost 1796 | 1803 | Gilles de Moinville |
| 8 de juliol 1815 | 15 d'abril 1820 | Antoine Pithois du Filhol |
| novembre 1848 | octubre 1849 | Gustave Manès |
| ? | ? | Gilbert des Molières |
| 1854 | 1855 | Gustave Manès |
| maig 1945 | maig 1946 | Marie Adolphe Raymond Vergès |
| maig 1946 | juliol 1946 | Roger de Villecourt |
| juliol 1946 | abril 1948 | Jean Chatel |
| abril 1948 | juny 1955 | Jules Olivier |
| juny 1955 | juliol 1958 | Maxime Vallon-Hoarau |
| juliol 1958 | març 1959 | Alix Guinot |
| març 1959 | novembre 1960 | Francis Bédier |
| novembre 1960 | febrer 1968 | Gabriel Macé |
| febrer 1968 | juliol 1969 | Jules Reydellet |
| juliol 1969 | març 1989 | Auguste Legros |
| març 1989 | març 1994 | Gilbert Annette |
| març 1994 | març 2001 | Michel Tamaya |
| març 2001 | març 2008 | René-Paul Victoria |
| març 2008 | març 2014 | Gilbert Annette |

## Agermanaments

* Metz
* Niça
* Tànger
* Charleroi
* Taiyuan

## Llocs d'interès

* Catedral de Sant-Denis de la Reunió
* Mesquita Noor-e-Islam, la més gran de la Reunió i la més antiga que hi ha en sòl francès (1905).
* El Jardí de l'Estat i el Museu d'Història Natural de la Reunió

## Personatges il·lustres

* Ambroise Vollard (1866-1939), comerciant d'art i galerista
* Roland Garros (1888-1918), aviador
* Raymond Barre (1924-2007), polític
* Daniel Narcisse (1979), jugador d'handbol internacional
Condemnat a l'exili a la Reunió, el Rais marroquí Abd el-Krim va viure uns anys a Sant-Denis a partir del 1926.

## Enllaços externs

* Web oficial
* Oficina de turisme inter-comunal del Nord
# Salaca

El Salaca (en estonià: Salatsi jõgi) és un riu situat al nord de Letònia. La seva font és el llac Burtnieks a la regió de Vidzeme, el seu recorregut fa 90 km fins al golf de Riga, a la mar Bàltica. El riu flueix a través de tres ciutats, Mazsalaca, Staicele i Salacgrīva. Són característiques les seves ribes del període Devonià en forma de penya-segats de gres vermell, amb moltes coves i ràpids. El Salaca destaca per ser un riu amb una gran quantitat i qualitat de salmons.

## Referències

* ↑ «Water profile of Latvia». The Encyclopedia of Earth. [Consulta: 21 maig 2022].
* ↑ «Country Profile - Latvia». A: AQUASTAT - FAO's Global Information System on Water and Agriculture. FAO, 2016, p. 4.
* ↑ Nordic Biosphere Reserves: Experiences and Co-operation (en anglès). Nordic Council of Ministers, 2005, p. 86. ISBN 978-92-893-1197-7.
# Roya Piraei

Roya Piraei (1997) és una activista iraniana que ha treballat per internacionalitzar les protestes després de la mort de Mahsa Amini.
El 20 setembre del 2022 la seva mare, Minoo Majidi, de 62 anys, va participar en una manifestació a Kermanshah contra el govern, en el context de les protestes després de la mort de Mahsa Amini i ser assassinada a trets per les forces de seguretat, que li van disparar 167 perdigons. Després d'aquests fets, es va fer viral una foto de Roya Piraei, amb el cap rapat, desafiant la càmera, amb els cabells a les mans, al costat de la tomba de la seva mare. Després d'aquests fets es va veure obligada a exiliar-se a França. Des de llavors va dur a terme diverses accions per buscar suport internacional, com una reunió amb el president francès Emmanuel Macron o una entrevista amb Angelina Jolie per a Time.
El 2022 va ser inclosa en la llista de les 100 dones més inspiradores de la BBC.

## Referències

* 1 2 3 4 «BBC 100 Women 2022: Who is on the list this year? - BBC News» (en anglès britànic). [Consulta: 23 gener 2023].
* 1 2 «La conmovedora charla entre Angelina Jolie y una joven iraní que perdió a su madre en las protestas: “Me mataron a mí también”» (en espanyol europeu). Infobae, 07-12-2022. [Consulta: 24 gener 2023].
* ↑ Williams, Stuart. «Iranian dissidents urge action after ‘groundbreaking’ meeting with Macron» (en anglès americà). [Consulta: 24 gener 2023].
* ↑ «Opinion | The West is finally waking up to the real problem in Iran» (en anglès). Washington Post. ISSN: 0190-8286.
* ↑ «Roya Piraei, Whose Mother Was Killed in Protests in Iran, Speaks Out» (en anglès). [Consulta: 24 gener 2023].
# Samoles d'Acaia

Samoles (Samolas, Σάμολας) fou un militar (mercenari) nadiu d'Acaia. Fou un dels tres ambaixadors enviats pels deu mil des de Cotiora a Sinope el 400 aC per demanar vaixells per anar fins a Heraclea Pontica. Més tard apareix dirigint una divisió de la reserva en un victoriós enfrontament amb les tropes unides dels bitinis i el sàtrapa de la Frígia Helespòntica Farnabazos II.

## Referències

* ↑ Elder, Edward. «Sa'molas». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Samolus

Samolus és un gènere de plantes de flors pertanyent a la família Theophrastaceae. Comprèn 11 espècies.

## Taxonomia

* Samolus cinerascens (Robinson) Pax & R.Knuth
* Samolus dichondrifolius Channell
* Samolus ebracteatus H.B.K.
* Samolus junceus R.Br.
* Samolus porosus Thunb.
* Samolus pyrolifolius Greene
* Samolus repens (Forst.) Pers.
* Samolus spathulatus (Cav.) Duby
* Samolus subnudicaulis A.St.-Hil. & Girard
* Samolus vagans Greene
* Samolus valerandi L.

## Referències

* ↑ Crusio WE «Het geslacht Samolus L» (en dutch). Communications of the Dutch Waterplant Society, 2, 20-02-1982, pàg. 13–25.
* ↑ Crusio WE «Notes on the genus Samolus L. (Primulaceae)». Communications of the Dutch Waterplant Society, 6, 26-05-1984, pàg. 13–16.
# Samar Septentrional

Samar Septentrional (en anglès Northern Samar, en filipí Hilagang Samar, en waray-waray Amihanan nga Samar) és una província de les Filipines situada a la regió de les Visayas Orientals. Ocupa la part nord de l'illa de Samar, així com altres illes menors. Limita amb les províncies de Samar (al sud-oest) i Samar Oriental (al sud-est), i està banyada pel mar de les Filipines al nord i a l'est i per l'estret de San Bernardino, que la separa de l'illa de Luzon. La capital provincial és el municipi de Catarman.

## Població i cultura

La llengua materna de la major part de la població de Samar Septentrional és el waray-waray, en la variant anomenada norte samarnon, que agrupa els parlars balicuatro, central i pacífic.
El cebuà és àmpliament entès, sent parlat als municipis més occidentals: San Isidro, San Antonio i San Vicente, amb l'excepció de l'illa de Capul, on es parla la llengua inabaknon.

## Divisió administrativa

La província de Samar Septentrional es compon de 24 municipis, subdividits alhora en 569 barangays.

### Municipis

| Allen Biri Bobon Capul Catarman Catubig Gamay Laoang | Lapinig Las Navas Lavezares Lope de Vega Mapanas Mondragon Palapag Pambujan | Rosario San Antonio San Isidro San Jose San Roque San Vicente Silvino Lobos Victoria |

## Enllaços externs

* Web turístic de la província de Samar Septentrional Arxivat 2011-02-02 a Wayback Machine. (anglès)
# San Jose CyberRays

San Jose CyberRays (originalment Bay Area CyberRays) va ser un club femení de futbol de San Jose, a Califòrnia. Va ser creat al 2001 amb la fundació de la primera lliga professional dels Estats Units, la WUSA, i va guanyar l'edició inaugural del campionat.
Les dues temporades següents no es va classificar per als play-offs, i va desaparèixer quan la WUSA va tancar al 2003.

## Temporades
### 2003

| | Fase regular | Play-offs |
| | 6è | No classificat |
| Plantilla a la Lliga |||
| GK | Beene | Greathous |
| DF | Alagich | Bryan | Chastain | Cromwell | French | Lindsey | Sanchez |
| MF | Antongiovanni | Barnes | Barr | Cook | Sissi | Venturini |
| FW | Bell | Clements | Kátia | Patrick | Pretinha |

## Referències

* ↑ New York Times
* ↑ Our Sports Central
# Salus Populi Romani

Salus Populi Romani (en català: Protectora del poble romà - protectora es tradueix literalment com «salvació» o «salut»), és el nom que se li dona al segle xix a la icona bizantina de la Verge amb Nen, que procedeix dels primers cristians a la Basílica de Santa Maria Major a Roma.
Històricament ha estat la icona més important de Maria a Roma, i encara que la devoció a ella es va reduir lleugerament respecte a altres imatges, com la Verge del Perpetu Socors, al llarg dels segles, es va recuperar una mica de la devoció en ser coronada pel papa Pius XII el 1954. També inclou una recent devoció papal de Benet XVI, que venera la Salus Populi Romani en diferents ocasions, referint-se a Maria, la mare del Fill de Déu, amb aquest títol, quan ell demana «prega per nosaltres».
La frase Salus Populi Romani es remunta a la justícia i rituals pagans de l'antiga República Romana, on Titus Livi ens diu que l'àugur va demanar permís als déus de manera que els pretors oressin pel «benestar del poble romà».

## Referències

* ↑ Consuelo Jaular. «Mare de Déu de la Salut», 2009. [Consulta: 20 agost 2011].
* ↑ Relics per Joan Carroll Cruz, 1984. ISBN 0879737018, pàg. 96
* ↑ «Time Magazine» (en anglès), 08-11-1954. Arxivat de l'original el 2013-08-27. [Consulta: 20 agost 2011].
* ↑ «Homenaje a La Inmaculada en la Plaza de España» (en castellà). Libreria Editrice Vaticana, 08-12-2009. [Consulta: 20 agost 2011].
* ↑ Wolfgang Haase; Hildegard Temporini. «Aufstieg und Niedergang der römischen Welt» (en anglès) p. 2255-2256, 1986. [Consulta: 20 agost 2011].

## Vegeu també

* Maria, mare de Jesús

## Enllaços externs

* La Creu i la icona de la Jornada Mundial de la Joventut recorren Espanya PDF
# Salustiano Santos Pérez

Salustiano Santos Pérez (Nerva, 22 d'abril de 1916 - Sevilla, 10 de desembre de 1995) fou un futbolista andalús de la dècada de 1940.
Jugava a la posició d'extrem esquerre.
Va començar a jugar a l'amateur del Reial Betis, abans de fitxar pel seu rival ciutadà, el Sevilla FC. Debutà amb el Sevilla FC a primera divisió amb 20 anys.
El 1943 fitxà amb el València CF, com a substitut de Guillermo Gorostiza, però Gorostiza no es retirà i Salustiano acabà marxant per la falta de minuts. La temporada següent ingressà al RCD Espanyol, però en dues temporades gairebé no jugà.
La temporada 1946-47 fitxà pel Reial Betis, a segona divisió.

## Referències

* ↑ Salustiano Santos Pérez a BDFutbol
* ↑ «Fallecidos». ABC SEVILLA pàgina 58, 12-12-1995. [Consulta: 9 abril 2019].
* 1 2 3 4 5 6 «Fitxa de Salustiano». Periquito.cat. [Consulta: 9 abril 2019].
* 1 2 3 4 «Fitxa de Salustiano». ciberche.net. [Consulta: 9 abril 2019].
# Saddik al-Mahdi ibn Abd al-Rahman

El sàyyid Siddik al-Mahdi (àrab: الصديق المهدي, aṣ-Ṣiddīq al-Mahdī) (1911-2 d'octubre de 1961) fou un polític i religiós sudanès, fill del sàyyid Abd al-Rahman ibn al-Mahdi i net del mahdí Muhàmmad Àhmad. El 1945 va estar al costat del seu pare en la fundació de l'Umma. A la mort del seu pare el 1959 el va succeir al front de la confraria Ansariyya. El partit Umma estava prohibit com tots els altres a causa de la dictadura militar, i el 1961 es van produir incidents en una celebració religiosa dels ansars (durant el màwlid an-nabí o ‘naixement del Profeta’) amb alguns morts, i el govern d'Ibrahim Abbud va mantenir negociacions secretes amb Saddik al-Mahdi ibn Abd al-Rahman, com a representant de la família del mahdí i patró de l'Umma. Però aquestes negociacions es van frustrar per la inesperada mort de Saddik el 2 d'octubre de 1961. D'acord amb el consell de la xura dels ansars el va succeir el seu germà, el sàyyid al-Hadi al-Mahdi, mentre el seu jove fill, anomenat Sadiq al-Mahdi, prenia la direcció de l'Umma.

## Bibliografia

* Enciclopèdia Espasa
* Gabriel Warburg, Islam, sectarianism and politics in Sudan since the Mahdiyya